دار العلوم وقف دیوبند

جامعہ اسلامیہ دار العلوم وقف دیوبند (معروف بہ:دار العلوم وقف دیوبند) دیوبند میں واقع ایک اسلامی ادارہ ہے۔ سنہ 1980 سے 1982ء کے درمیان دار العلوم دیوبند میں رونما ہونے والے انتظامی اختلافات کے نتیجے میں محمد سالم قاسمی و انظر شاہ کشمیری کی سربراہی میں علمائے کرام نے اسے قائم کیا تھا۔

3 ستمبر ، 2014 کو دار العلوم وقف کے مجلس شوری نے محمد سفیان قاسمی کو ادارہ کا مہتمم مقرر کیا۔ 

 تاریخ 
1980 سے 1982 کے دوران دارالعلوم دیوبند کو انتظامی اختلافات کا سامنا ہوا، جس پر مفتی محمد تقی عثمانی نے بھی افسوس کا اظہار کیا تھا۔ یہ اختلافات اس کے دو حصوں میں ہونے کا باعث بنے۔ دارالعلوم دیوبند ایک جماعت کے زیر انتظام رہا، جب کہ محمد سالم قاسمی اور انظر شاہ کشمیری کی سر براہی میں 1982ء میں دار العلوم وقف نامی ایک نیا مدرسہ قائم کیا گیا۔

محمد سالم قاسمی اس ادارہ کے اول و سابق مہتمم تھے۔ محمد سفیان قاسمی 3 ستمبر 2014ء سے ادارے کے مہتمم ہیں۔

 حجۃ الاسلام اکیڈمی 
حجۃ الاسلام اکیڈمی؛ دار العلوم وقف کا ایک تحقیقی شعبہ ہے۔ اس اکیڈمی میں دیوبندی اسکالرشپ کا انگریزی اور عربی میں ترجمہ کرنے کے ساتھ ساتھ محمد قاسم نانوتوی کے نظریات و مباحث کی عکاسی کرنے پر بھی توجہ دی گئی ہے۔

 اشاعتیں 
دار العلوم وقف دیوبند سے شائع ہونے والے رسائل و جرائد:
 ندائے دار العلوم وقف (ماہانہ اردو رسالہ).
  وحدت الامہ  (دو سالہ عربی جریدہ)
 وائس آف دار العلوم (سہ ماہی انگریزی رسالہ)

 حوالہ جات 

 بیرونی روابط 


زمرہ:1982ء میں قائم ہونے والے تعلیمی ادارے
زمرہ:بھارت میں اسلامی تعلیم
زمرہ:بھارت میں اسلامی جامعات اور کالج
زمرہ:بھارت میں مدارس
زمرہ:دیوبند
زمرہ:دیوبندی تعلیمی ادارے
زمرہ:ویکی ڈیٹا سے مطابقت رکھنے والی مختصر تفصیل